Antallet af smittede med coronavirus i Danmark er mandag eftermiddag steget til 90.

Det oplyser Sundhedsstyrelsen på sin hjemmeside. På siden er antallet af personer i karantæne fortsat angivet til 770.

Ingen i Danmark har mistet livet på grund af virusset.

Søndag var der 35 personer i Danmark, som var konstateret smittet.

Det blev mandag formiddag opjusteret til 59, og mandag eftermiddag er det endt på 90.

/ritzau/